text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Japandi er úrslitið av, at seta japanskt og skandinaviskt design saman. Orðið Japandi kemst av teimum báðum orðunum Japan og Scandi.Hevur tú hoyrt um nýggjasta stílin innan innrætting? Hesin stílurin er ein samanrenning av tveimum ymiskum rákum úr tveimum ymiskum londum. Talan er nevniliga um samanrenningina av Skandinaviska og Japanska stílinum í innrættingini.
text: #000001
text: Hugtakið Japandi er úrslitið av bæði japanskum og skandinaviskum stíli, eins og heitið lýsir: Japan + Scandi = Japandi. Tann Skandinaviski stílurin verður nevndur Scandi aðrastaðni í heiminum. Japandi er ein einfaldur stílur, og tað, ið eyðkennir hendan stílin er minimalisman og nýtslan av tilfari úr náttúruni.
text: #000002
text: Fyri at fáa eitt Japandi ’’look’’ inni í heimi tínum, skalt tú ikki nýta ov nógv innbúgv og príðislutir í innrættingini.Innbúgvið má ikki tyngja og fylla ov nógv. Innrættingin skal vera einføld, og innbúgvið skal sýnast lætt fyri rúmið. Hetta gevur eina ávísa ró og javnvág í heiminum. Træ og annað tilfar úr nattúrini verður nógv brúkt – bæði ljóst og myrkt træ.
text: #000003
text: Eitt annað, ið eyðkennir henda stílin, er nýtslan av natúrligum ljósi. Hetta fyri, at tað skal sýnast ljóst, lætt og luftigt inni.
text: #000004
text: Bæði Japandi og Scandi hava ta somu yvirskipaðu meginregluna í innrættingini; stílurin skal vera minimalistiskur. Minimalisman varpar ljós á reinar linjur, hondgjørdir lutir og innbúgv úr træi. Japandi ger nógv burtur úr kontrastum. Ístaðin fyri at nýta dempaðir og róligir litir, sum eru serliga eyðkendir fyri Scandi, verður Japandi stílurin fullfíggjaður við myrkum litum sum kontrastum – bæði svørtum litum, og eisini innbúgvi úr myrkum træi.
text: #000006
text: Tað, ið eyðkennir Scandi, er, at tað vanliga verður nýtt innbúgv úr ljósum træi, eitt sindur av pastell litum og einføldum linjum.
text: #000007
text: Eyðkenni fyri Japandi stílin er heilt víst eisini innandura plantur. Japandi sniðgevar nýta annarleiðis støddir av plantum enn norðurlendskir sniðgevar vanliga nýta. Hetta hevur sína sjarmu við sær, og ger, at tað tykist frískligt inni.
text: #000008
text: Stílurin í Japan er sum sagt sera einfaldur og minimalisman er við til at mynda hendan stílin.Um tú heldur, at Japandi er ov minimalistiskt, kanst tú fríðka um við øðrum tilhoyri. Pastell litir verða ofta nýttir í norðurlendskum heimum, fyri at tað skal tykjast meira livandi og frískligt. Nýt til dømis hondgjørt tilhoyri sum keramikki, gólvteppir og pútur – gjarna við litum, ið fáa júst tann dámin fram í rúminum, ið tú ynskir.
text: #000010
text: Slow living er eitt rák sum ger um seg um allan heimin. Japandi er við til at skunda undir henda liviháttin, har ið ein ikki nýtist at hava meira inni enn neyðugt. Lívið, har alt skal ganga skjótt fyri seg, er ikki fyri øll. Summi ynskja eitt meira avslappað og einfalt lív, har ið tey liva í hesi løtu einans. Við hesum livihátti verður samstundis hugsað um at liva umhvørvisvinarliga, og at man er eitt við nattúruna.
text: #000011
text: Prei: Um tú ynskir síggja meira til henda stílin, kanst tú nýta pinterest til at finna íblástur.
text: #000012